Aleksandr Lesun

Aleksandr Leonidovitš Lesun (, s. 1. heinäkuuta 1988 Barysau, Valko-Venäjän SNT) on valkovenäläis-venäläinen nykyaikaisen viisiottelun olympiavoittaja, maailmanmestari ja Euroopan-mestari. 185 senttimetriä pitkän ja 74 kilogrammaa painavan Lesunin valmentajana toimii Aleksei Haplanov.https://www.rio2016.com/en/athlete/alexander-lesun 

Lesun saavutti olympiakultaa yksilökilpailusta vuoden 2016 kesäolympialaisista Rio de Janeirosta uusilla olympiaennätyspisteillä 1479. Vuoden 2012 kesäolympialaisissa Lontoossa hän sijoittui neljänneksi.http://www.sports-reference.com/olympics/athletes/le/aleksandr-lesun-1.html  MM-kilpailuista Lesun on saavuttanut neljä kultaa, seitsemän hopeaa ja yhden pronssin. EM-kilpailuista hänellä on neljä kultaa, yksi hopea ja yksi pronssi.

Lesun on syntynyt Valko-Venäjällä, mutta hän muutti vuonna 2009 Venäjälle ja sai maan kansalaisuuden ja edustusoikeuden.

 Lähteet 

Luokka:Venäläiset nykyaikaiset viisiottelijat
Luokka:Vuonna 1988 syntyneet
Luokka:Venäläiset olympiavoittajat
Luokka:Elävät henkilöt